Ғани Бейсембаев: Біздің ұстанымымыз – шекара маңындағы ауыл мектептерін жаппау
DATE: 12:16, 03 Желтоқсан 2024 | GMT +5
TITLE: Ғани Бейсембаев: Біздің ұстанымымыз – шекара маңындағы ауыл мектептерін жаппау
URL: https://kaz.inform.kz/news/gani-beysembaev-bzdn-ustanimimiz-shekara-manindagi-auil-mekteptern-zhappau-be125f/
META: DATE: 12:16, 03 Желтоқсан 2024 | GMT +5
TOTAL WORDS: 121
AUTHOR(S):
TEXT: - Ауыл мектептерінің саны 5 мыңнан асады. Шағын жинақты мектептер саны - 2700. Оның ішінде кіріктірілген сыныптармен, яғни, 10-20-30 бала оқитын мектептердің саны мыңға жуықтайды. Шағын жинақты мектептердің көпшілігі шалғай ауылдарда орналасқан. Шекара маңындағы мектептердің де есебін жүргізіп отырмыз. Біздің ұстанымыз - шекара маңында орналасқан мектептерді қандай жағдайда да сақтап қалу. Яғни, оларды жаппау тұрғысында әкімдіктерге өз ұстанымызды айтып отырмыз, - деді министр БАҚ өкілдерінің сауалына орай. Сонымен қатар ол бұған дейін ауыл тұрғындарының көшіп кетуіне байланысты мектепте оқитын бала болмағандықтан олардың жабылу деректері болғанын айтты. Бірақ, нақты санын атай алмады. - Қазір мұндай деректер қолымда жоқ. Жалпы, жыл сайын есеп жүргізіліп отырады, - деді Ғани Бейсембаев. Бұған дейін министр ауыл мен қала мектептері арасындағы білім алшақтығы азайып келе жатқанын айтты
